Kaaskoek-kolwyntjies | SARIE
Kaaskoek-kolwyntjies	deur Barbara Joubert
175 g donker sjokolade 55 g ongesoute botter 2 eiers 175 g strooisuiker 65 g koekmeel 55 g bruismeel
100 g ongesoute botter, in blokkies
100 g roomkaas 30 g strooisuiker
15 ml heuning 1 eier 15 ml bruismeel versiersuiker om te sif
Verhit jou oond tot 175 ºC. Voer ’n kolwyntjiepan met 12 papierbakkies uit. Smelt die sjokolade en botter saam in ’n glasbak oor ’n kastrol met kookwater. Klits die eiers en suiker saam tot lig en romerig. Sif diekoekmeel en bruismeel saam. Vou die meel in die eiermengsel in saam met die gesmelte sjokolade. Skep die mengsel in die papierbakkies. Plaas die hele kaaskoekmengsel in ’n elektriese menger. Klits al die bestanddele goed saam. Skep die kaaskoekmengsel bo-op die sjokolademengsel. Plaas in die warm oond en bak vir 30 minute. Haal uit die oond en laat afkoel. Sif ’n klein bietjie versiersuiker bo-oor.